**Proba 1 100 puncte**

**SUBIECT PROBA DE PROIECT**

**CLASA a XII-a**

*Notă:*

*Toate resursele necesare le găsiți în folderul* ***Resurse*** *din folderul* ***CLS\_12\_PROBA\_PROIECT*** *aflat pe desktop. Veţi salva toate fişierele, create conform cerinţelor, într-un folder pe desktop denumit* ***CLS\_12\_PROBA\_PROIECT\_XXX****, în care* ***XXX*** *reprezintă ultimele trei cifre din codul de identificare în concurs. Timp de lucru 4 ore.*

Editura ONTI2013 dorește să publice o colecție de basme online în cadrul evenimentului cu tema „**Timpul și spațiul în basmul popular românesc**”. În acest moment dispune de o colecție de materiale în stare brută și anume: basme tehnoredactate, colecții de imagini pentru fiecare basm, o bibliografie recomandată. Lansarea evenimentului va avea loc în sala de festivități “Avram Iancu” Zalău, iar vorbitorii înscriși au la dispoziție un minut pentru a se prezenta.

**Cerințe: *(80 puncte)***

1. Realizați un film cu numele *TimpSpatiu* în care să prezentați două elemente de timp și două elemente de spațiu pe care le-ați identificat într-unul dintre basmele aflate în *Resurse/Tema1.* Pentru fiecare element, specificați titlul basmului, textul paragrafului în care l-ați întâlnit și o imagine sugestivă. Explicați pe scurt alegerea făcută, semnificația elementului în opinia personală. Textele vor fi scrise cu diacritice. **(5 puncte)**
2. În bibliografia din fișierul *Resurse/Tema2/Bibliografie.docx,* adăugați numele unui nou basm publicat în 2013, la Editura ONTI2013. Numele pe care îl folosiți pentru autor va fi unul fictiv. Evidențiați rândul nou colorându-l cu roșu. Modificați bibliografia astfel încât să conțină toate rândurile în ordinea crescătoare a numelor autorilor și coloanele în următoarea ordine: nume, primul prenume, titlul, anul, editura, ca în modelul din fișierul *Bibliografie.jpg*. Eliminați duplicatele, astfel încât, fiecare basm să apară în bibliografia recomandată o singură dată. Salvați rezultatul în fișierul *tema2.docx*. Explicați, în fișierul *tema2\_moddelucru.docx,* pașii pe care i-ați urmat pentru a rezolva acest punct. **(15 puncte)**
3. La tehnoredactarea materialelor, pasaje din basmul *Doi feți cu stea în frunte* au fost introduse și în basmul *Dănilă Prepeleac.* Având ca resurse fişierele *Resurse/Tema3/Danila Prepeleac.docx* şi *Resurse/Tema3/Doi feti cu stea in frunte.docx,* realizaţi un fișier *Dubluri.docx* care să conțină paragrafele comune celor două basme*.* **(5 puncte)**
4. Realizaţi pagina web *Basme.html* folosind primele trei fișiere din folderul *Resurse/Tema4*. La începutul paginii, realizați un scurt cuprins constituit din legături către titlul fiecărui basm. La sfârșitul fiecărui basm, să se insereze un buton-imagine cu un link către începutul cuprinsului. Fişierul rezultat va păstra paragrafarea din textele inițiale și diacriticele. **(10 puncte)**

Codurile diacriticelor sunt în tabelul:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| valoare | cod | valoare | cod | valoare | cod | valoare | cod | valoare | cod |
| Î | &#206 | Ă | &#258 | Ş | &#350 | Â | &#194 | Ţ | &#354 |
| î | &#238 | ă | &#259 | ş | &#351 | â | &#226 | ţ | &#355 |

1. Realizați colecția de basme online astfel: **(35 puncte)**
2. Creaţi pagina *Index.html* care va avea structura de mai jos.

|  |  |  |
| --- | --- | --- |
| **Titlu.html**  **I** | | |
| **Cuprins.html**  **II** | **Basme.html**  **III** | |
| **Gif.html**  **IV** | | **Admin.html**  **V** |

* Pagina *Titlu.html* va conține o imagine, pe care o veți realiza cu instrumentele Office disponibile, cu textul**Timpul și spațiul în basmul popular românesc.** Va ocupa 10% din spațiul ecranului pe verticală.
* Pagina *Cuprins.html* va ocupa 25% din spațiul ecranului pe orizontală și 85% pe verticală.

|  |  |
| --- | --- |
| **Cuprins.html** | **Indicații de realizare** |
| 1. Timp și spațiu    2.  3. Bibliografie | 1. Link către filmul de la punctul 1 ce se va deschide în zona III.      1. Link pe zona de imagine corespunzătoare poveștii sugerată de imagine. De sus în jos și de la stânga la dreapta, imaginile corespund poveștilor:    1. Capra cu trei iezi    2. Fata babei și fata moșului    3. Făt-Frumos din lacrimă   OBS: Poveștile vor fi vizualizate în zona III și vor conține text și imagini.  Pentru realizarea cuprinsului și a paginilor accesate din cuprins veți utiliza materialele:   1. imaginea Macheta.png din *Resurse/Tema5* 2. textele și imaginile din *Resurse/Tema1* 3. Link către *Bibliografie.html,* pagină web realizată folosind fișierul *tema2.docx* obținut la punctul 2. Numerotați rândurile din pagină folosind *listă numerotată* *în HTML*. Vizualizați pagina *Bibliografie.html* în  zona III. |

* Pagina *Basme.html* este cea realizată la punctul 4. Aceasta va ocupa 75% din spațiul ecranului pe orizontală și 85% pe verticală.
* Pagina *Admin.html* va ocupa 20% din spațiul ecranului pe orizontală și 5% pe verticală și va conține textul *Persoana de contact* ce face legătura la un email prin care putem cere relații despre proiect.
* Pagina *Gif.html* va ocupa 80% din spațiul ecranului pe orizontală și 5% pe verticală și va conține o animație realizată cu resursele și cu instrumentele disponibile pe calculatorul pe care lucrați.

1. Realizați un fișier *Culori.css* care să stabilească următoarele:

* culoarea de fundal a paginilor;
* culoarea link-ului vizitat și nevizitat precum și mărimea fontului textului asociat acestora de 25 px;
* tipul (Arial) și stilul (înclinat) fontului pentru listele numerotate.

Folosiți fișierul *Culori.css* în paginilesite-ului pentru a obține un design uniform.

1. Pentru a se respecta timpul acordat fiecărui vorbitor, realizați o prezentare *tema6.pptx* care să conţină un cronometru ca în filmul *cronos.wmv* din folderul *Resurse/Tema6*.

* Folosiți ca fundal pentru cadranul cronometrului una din imaginile existente în același folder.
* Cronometrul va avea *secundar:* săgeata de culoare portocalie, *minutar:* săgeata de culoare bleu.
* Acul secundar va parcurge o tură completă în 60 secunde.
* Acul minutar se va roti cu viteza minimă permisă de aplicația PowerPoint.
* După o rotație completă a acului secundar va apărea imaginea *Pasare.jpg* care se găsește în folderul *Resurse/Tema6.*
* Inserați în centru imaginea *disc.gif* existentă în folderul *Resurse/Tema6* și aplicați efectul de rotație conform modelului din *cronos.wmv*.**(10 puncte)**

**Criterii de jurizare: *(20 puncte)*** Se acordă 20 puncte pentru: *Elemente de design şi cromatică* (6p), *Funcţionalitate* (6p), *Lizibilitate* (4p), *Creativitate/Originalitate* (4p).