**Tema: ANUL CĂRȚII, ANUL LECTURII – ROMÂNIA CITEȘTE**

* Toate subiectele sunt obligatorii. Timpul de lucru efectiv alocat probei este de 4 ore.
* Punctajul maxim cumulat este de 100 de puncte, dintre care 20 de puncte sunt acordate pentru exprimarea creativității și a simțului artistic, utilizarea unor elemente de design și de cromatică, mesajul transmis și funcționalitatea elementelor componente. Nu se acordă puncte din oficiu.

**Configurarea spațiului de lucru:**

*Creează pe Desktop un folder de lucru, având drept nume ID-ul tău, în care vei salva* ***toate*** *fișierele/folderele realizate de tine, conform cerințelor. Fișierele/folderele salvate în afara acestui folder NU vor fi evaluate/notate.*

*Notă: toate resursele necesare sunt în folderul* ***OJTI\_2019\_TIC09\_resurse****, aflat pe Desktop.*

**Scenariu**

Pentru săptămâna ,,Să știi mai multe, să fii mai bun!” doamna profesoară pregătește mai multe „jocuri” pentru elevi. Elevii se vor folosi, pentru a câștiga, de cunoștințele dobândite în primul an de liceu. Au primit o bibliografie pe care o vor parcurge înainte de începerea activității. Elevii vor fi premiați pentru fiecare dintre probe. În pregătirea activității, doamna profesoară are nevoie de ajutorul vostru.

**Subiect**

Realizați un proiect, pe baza cerințelor de mai jos, având în vedere exprimarea creativității și a simțului artistic, utilizarea unor elemente de design și de cromatică, mesajul transmis și funcționalitatea elementelor componente.

|  |  |  |
| --- | --- | --- |
| **Nr crt** | **Cerință** | **Punctaj** |
|  | *Doamna profesoară propune o activitate în care să se prezinte modalități originale de personalizare a setărilor pe un calculator. Sprijiniți-o în realizarea activității!*  **1.1.** Creați o temă pentru personalizarea Desktop-ului, utilizând imaginile din folderul **carti** din resursele date. Realizați o captură de ecran care să pună în evidență tema creată și salvați-o sub numele **povesti.jpg.**  **1.2.** Realizați o captură de ecran în care să fie vizibile unele dintre variabilele de mediu utilizate de sistemul de operare și salvați captura sub numele **variabila.jpg.**  **1.3.** Pentru a schimba pictograma folderului **carti,** din resursele date, creați o imagine tip **icon** (40x40 pixeli), folosind o imagine din folderul cu resurse date. Salvați imaginea sub numele **ioncreanga** și extensia corespunzătoare. Înlocuiți pictograma folderului **carti** cu imaginea creată. Salvați captura de ecran care pune în evidență înlocuirea pictogramei folderului **carti** în fișierul cu numele **icocarti.png.** | **6 puncte** |
|  | Utilizând instrumentele de administrare (**Administrativ Tools**) ale sistemului de operare, realizați o **activitate de bază** (**Basic Task...**) având numele ***Desenează***, descrierea ***Deschide aplicația Paint*** și acțiunea ***Pornește un program****,*care să aibă ca efect deschiderea programului **Paint**. Activitatea trebuie să se declanșeze zilnic, momentul de activare fiind ***13 aprilie 2019 ora 09:30:00*** și momentul de dezactivare fiind ***15 aprilie 2019 ora 07:00:00***, cu opțiunea ***Oprește sarcina dacă rulează mai mult de 2 ore*.**Sarcina de lucru trebuie să ruleze la cerere, numai când utilizatorul este logat, iar dacă activitatea este în derulare, se va aplica regula următoare: ***nu creați*** o nouă instanță. Salvați capturile de ecran, care să pună în evidență setările efectuate, în fișierul **task.pdf** | **2 puncte** |
|  | *Doamna profesoară le-a sugerat elevilor să citească materiale bibliografice pentru utilizarea comenzilor din linia de comandă a sistemului de operare. Ajutați-i să-și completeze cunoștințele cu noi comenzi.*  Deschideți un document nou, salvați-l sub numele **comenzi.docx** șiinserați capturi de ecran în care să fie vizibile comenzile scrise, precum și rezultatele executării acestora:   * Comanda care afișează data curentă a sistemului. * Comenzile necesare pentru a afișa conținutul folderului cu resurse. * Comanda care creează, în folderul de lucru, un folder cu numele **citeste**, urmată de comanda care copiază fișierul cu numele **publicatii.txt** din folderul cu resurse în folderul **citeste.** | **4 puncte** |

|  |  |  |
| --- | --- | --- |
|  | *A citi nu se referă doar la „a citi un material tipărit pe hârtie”, ci și la „a citi diferite cărți sau articole existente în format electronic”. Elevii au la dispoziție, în biblioteca școlii, echipamente moderne: calculatoare, tablete, eBook-uri Reader etc.  Elevii cunosc deja cablurile și adaptoarele necesare conectării diverselor echipamente. Aranjați împreună cu ei  tipurile de conectori USB, realizând  un afiș.*  Copiaţi fişierul **conectori\_USB.jpg** din resursele date, în folderul de lucru. În acest fişier, completaţi casetele de culoare roşie cu denumirea fiecărui tip de conector USB din partea dreaptă a imaginii. | **4 puncte** |
|  | *Sunt necesare și câteva jocuri logice. Doamna profesoară organizează un concurs în care elevii îl vor ajuta pe Harap-Alb și pe tovarășii lui de drum.*  *Cine nu cunoaște aventurile lui Harap-Alb povestite de Ion Creangă? Ajungând la curtea împăratului Roș, Harap-Alb și tovarășii săi trebuie să treacă prin câteva încercări, pentru a cuceri mâna domniței.* Una dintre ele este descrisă în fișierul **provocare.txt** din folderul cu resurse „...vă dau o mierță de sămânță de mac, amestecată cu una de năsip mărunțel, și până mâne dimineață să-mi alegeți macul de o parte, fir-de-fir, și năsipul de altă parte...” Regina furnicilor și toate supusele ei l-au ajutat pe Harap-Alb să separe semințele de mac de firele de nisip. Furnicile din familie au procedat astfel: în primul minut, o furnică a luat o sămânță de mac, în al doilea minut au fost separate 3 semințe, în următorul minut nouă semințe, în al patrulea minut de trei ori mai multe decât în al treilea minut și așa mai departe. În 10 minute a fost separat tot macul de nisip. Mare a fost mirarea și ciuda împăratului Roș, când a aflat.  **5.1.** Folosind neapărat **o funcție specială** a aplicației **Calculator,** socotiți cât a „lucrat” familia de furnici: câte semințe de mac au fost separate în fiecare minut și câte semințe de mac au fost separate în total, din amestec, de familia de furnici. Realizați o captură de imagine a ferestrei de calcul, astfel încât să fie vizibilă funcția specială și datele folosite, și salvați captura sub numele **seminte.jpg.**  **5.2.** Știind că **o mierță** cântărește ***320***de ***uncii*** și că ***1*** ***litru*** de semințe de mac cântărește aproximativ ***0,6******kg***, convertiți unitățile de măsură și calculați câți litri de mac au ales furnicile. Faceți o captură de imagine pentru  transformarea din uncii în kilograme și salvați-o sub numele **masura.png**. Creați fișierul **calcul.txt** în care detaliați toate calculele făcute cu **Calculatorul**. | **4 puncte** |
|  | *Pentru activitatea* ***Amintiri din copilărie****, care se desfășoară la cercul de lectură, elevii își propun să realizeze o siglă.*  Utilizând aplicațiile disponibile și folosind imagini din folderul cu resurse date, realizați un desen asemănător celui din fișierul **model1.jpg** aflat în folderul cu resursele date. Imaginea trebuie să conțină un element artistic, văzut „din față” și „în oglindă”, copiat și redimensionat de cel puțin trei ori. Salvați imaginea sub numele **sigla.jpg.**  ***Nu se vor folosi elemente din fișierul*****model1.jpg*.***  *Punctajul acordat pentru această cerință include notarea creativității și a simțului artistic, precum și a utilizării elementelor de design și de cromatică.* | **5 puncte** |
|  | *Pentru jocul* ***Găsește traducerea. Citește.*** *sunt necesare pregătiri speciale. Doamna profesoară va pregăti poezii ale marelui poet Mihai Eminescu, traduse în alte limbi. Ajutați-o pe doamna profesoară să lucreze eficient!*  Setați tastatura, astfel încât să se poată scrie în limbile: română, franceză, engleză, rusă, maghiară. Creați scurtături de la tastatură pentru a comuta rapid scrierea: pentru limba română alege combinația ***Alt+Shift+1***, iar pentru celelalte limbi alege ***Alt+Shift+numărul*** de ordine al limbii respective în enumerarea de mai sus. Salvați sub numele **setari.jpg** o captură de ecran care să evidențieze setările făcute. | **4 puncte** |

|  |  |  |
| --- | --- | --- |
|  | *Jocul* ***Harap-Alb*** *propune rezolvarea unor activităţi pe calculator. Ajutaţi-o pe doamna profesoară.*  Creați documentul cu numele **provocare.docx.** În acesta importați, fără a copia, textul din fișierul **provocare.txt** din folderul cu resursele date. Realizați o captură de ecran în care să demonstrați importarea și plasați captura la finalul documentului. După primul cuvânt **năsip** găsit în text, inserați o notă de subsol cu conținutul **Harap-Alb**. Realizați o evidențiere la citire a cuvântului **năsip**, în tot documentul. Realizați o captură de ecran în care să demonstrați evidențierea și plasați captura la finalul documentului.  Este nevoie de câteva corecturi în acest fișier. Corectați automat toate aparițiile cuvântului **pintre**, utilizând cuvântul **printre**. Faceți o captură de ecran care să evidențieze comanda folosită la corectură și inserați-o la finalul documentului.  Salvați fișierul corectat, ca pagină web, cu numele **provocare** și extensia implicită, astfel încât în browser să apară ca titlu al paginii textul ***Harap-Alb*.** | **5 puncte** |
|  | *Pentru promovarea cercului de lectură, elevii își propun să realizeze un pliant*.  Realizați un pliant după modelul din fișierul **model2.jpg** din resursele date. În pagină veți insera trei casete text și imaginea **carte3.jpg** din folderul **carti,** aflatînresursele date.În prima casetă copiați textul din fișierul **provocare.txt**. La creșterea dimensiunii fontului, textul se distribuie *automat, în ordine,* din *caseta 1* în *caseta 2* și apoi în *caseta 3*. Imagineava fi **decupată** sub forma unui nor.Salvați sub numele **pliant.docx**, fișierul care conține pliantul creat.  *Punctajul acordat pentru această cerință include notarea funcționalității.* | **3 puncte** |
|  | *Elevii și-au propus ca în cadrul cercului de lectură să creeze o listă de lecturi cu tema* ***Cărţile pe care doresc să le citesc***.  Titlurile cărților se află în fișierul **lista.docx** din folderul cu resurse. Deschideți acest fișier și salvați-l cu numele **librarie.docx**, și prelucrați acest document astfel:  **10.1.** În **Word**, unităţile de măsură pot să fie diferite. Realizaţi setările necesare pentru ca afişarea unităţii de măsură utilizate să fie în **centimetri**. Realizaţi o captură de ecran în care să fie vizibilă această setare şi salvați-o cu numele **unitate.png**  Formatați paginile documentului astfel: dimensiune a hârtiei ***A4***, orientare ***vedere***, marginea de sus de ***3*** ***cm***, restul marginilor de ***2*** ***cm***, zonele pentru antet și subsol cu lățimea de ***2,5*** ***cm***, respectiv ***1,2*** ***cm***.  În subsolul documentului, numerotați automat paginile, ***jos***, ***centrat***, cu ***cifre arabe***, utilizând un model care să vă permită inserarea imaginii **carte\_subsol.jpg** sub numărul de pagină**.** Numărul paginii va fi scris cu font ***Tahoma***, culoare ***roșu***, dimensiune ***14***. Redimensionați imaginea din subsol, astfel încât să aibăo înălțime de ***1 cm****,*păstrând lățimea inițială. Inserați în antet, în dreapta, imaginea aflată în fișierul **sigla.jpg** sau o imagine din folderul cu resursele date. Micșorați dimensiunile imaginii din antet, astfel încât înălțimea să fie de ***2 cm,*** păstrând raportul între dimensiuni.  **10.2.** Transformați automat textul din fișierul **librarie.docx** într-un tabel. Realizați setările necesare, astfel încât tabelul să accepte spațiu între paragrafele cu același stil. Pentru a demonstra aceste setări, realizați capturi de ecran pe care le poziționați în fișierul **librarie.docx**, sub tabel.  Stabiliți o setare pentru tabel, astfel încât primul rând să se repete în mod automat la începutul fiecărei pagini.  Creați un stil nou pentru tabel, bazat pe stilul ***Listă de culoare deschisă - Accentuare 4,*** cu următoarele proprietăți: font ***Tempus Sans ITC*,**  dimensiune ***12***, ***aldin***, culoare ***bleumarin***; bordura cu ***linie dublă***, ***subțire***, ***0,5*** ***pt***.; culoare ***roșu luminos***; culoarea celulelor corpului tabelului ***galben***; alinierea textului în celulă ***centru sus***.Pentru a demonstra realizarea stilului inserați capturi de ecran doveditoare la finalul documentului.  Măriți la ***14*** dimensiunea fontului pentru textul care cuprinde numele cărților, autori, edituri, colecții și categorii. Inserați pe prima linie a documentului, centrat în pagină, titlul ***Listă de lecturi suplimentare - Cercul de lectură*,** scris cu font de dimensiune ***20***, iar ca subtitlu, pe rândul următor, ***Clasa a IX-a*,** cu font de dimensiune ***16***. Alegeți pentru titlu fontul ***Georgia*,** iar pentru restul textului fontul ***Tahoma*.**  **10.3.** Ordonați cărțile ***alfabetic*** după ***editură***, în cadrul editurii după ***autor*** și pentru fiecare autor după ***numele cărții***. Numerotați automat cărțile, utilizând formatul ***Unu, Doi***, … ***,*** cu font de tip ***Trebuchet MS***, dimensiune ***12***, culoare ***roșu.***  **10.4.** Realizați  o  captură  de  ecran care să conțină informații referitoare la tema de culori existentă pe calculator și  salvați-o  în  fișierul **tema.jpg**. La finalul documentului, în partea dreaptă, inserați o formă triunghiulară de ***1 cm*** lungime și ***0,8 cm*** înălțime; colorați  forma  cu  stilul ***Gradient  liniar***. | **14 puncte** |
|  | *Pentru participanții la cercul de lectură, creați un catalog al cărților propuse pentru această activitate.*  Creați un document și salvați-l cu numele **catalog.docx**, apoi prelucrați-l astfel:  **11.1.** Folosind o imagine/imagini cu cărți aflate în folderul **carti**din resursele date, personalizați o **copertă,** din aplicația **Word**, care să conțină și imagini. Salvați coperta în galeria de coperte cu numele **Catalog**.Pentru a demonstra salvarea copertei,  realizați o captură de ecran și salvați-o sub numele **coperta1.jpg.**  Pe prima pagină a documentului **catalog.docx** inserați coperta creată anterior sau o copertă predefinită din aplicația **Word** care să conțină și o imagine. În zona de titlu inserați textul ***CATALOG***, la autor scrieți ***ID-ul concurentului***, la numele companiei scrieți textul ***Olimpiada de Tehnologia Informației***, iar la an ***2019***. Pe copertă inserați data de desfășurare a cercului: ***13.04.2019***. Restul câmpurilor se vor șterge.  **11.2.** Pe a doua pagină a catalogului, inserați o diagramă ***SmartArt de tip*** ***listă,*** ca în exemplul din fișierul **model4.jpg** aflat în resursele date, cu următoarele particularizări:  - formele din stânga să fie de tip hexagon, să aibă un efect de ***strălucire*** de ***8*** ***puncte***, ***albastru***, ***culoare*** ***accentuată*** și să fie umplute cu imagini din folderul **carti** aflatîn resursele date;  - formele din dreapta să aibă: înălțimea de ***1,8*** ***cm*** și lățimea de ***8*** ***cm***, iar conținutul să fie scris cu font ***Gabriola***, dimensiune ***25*** ***pt***, ***aldin*** și stil artistic***.*** Scrieți în fiecare formă câte o categorie de cărți, dintre cele indicate în fișierul **biblioteca.docx** aflatîn resursele date.  După a doua pagină a catalogului inserați alte ***5*** pagini. Adăugați acestor pagini titluri corespunzătoare elementelor listei create la punctul 11.2. sau categorii de cărți dintre cele existente în fișierul **biblioteca.docx**. Formatați titlurile cu ajutorul unui **stil nou,** creat de voi și salvat în galeria de stiluri **Word** sub numele **Catalog**, conținând următoarele elemente: font ***Harrington****,* ***aldin***, dimensiune ***36***, culoare ***RGB*** *(roșu* ***150****, verde* ***50****, albastru* ***50****).* Pentru a dovedi crearea stilului, realizați o captură de ecran pe care o salvați sub numele **stil.png**.  Inserați pentru fiecare element al listei, din pagina a doua a catalogului, o legătură către pagina cu titlul corespunzător. De exemplu: în cazul în care primul element din listă este ***Povești*** se va insera o legătură către pagina cu titlul ***Povești****.*  În fiecare dintre cele 5 pagini menționate mai sus inserați câte două imagini, corespunzătoare titlului paginii. Inserați imaginile utilizând pentru fiecare câte un ***control de tip*** ***imagine***, titlul conținutului de control fiind autorul cărții. Pentru a insera corect imaginile, pe categorii, se vor folosi fișierul **biblioteca.docx** și imaginile din folderul **carti**aflat în resursele date. Etichetați toate imaginile din paginile 3–7, folosind eticheta ***Carte*** și titlul cărții.  Realizați la finalul documentului un tabel de figuri. Un exemplu se găsește în fișierul **model5.jpg** din resursele date.  **11.3.** Realizați setarea necesară pentru ca toate imaginile din document să fie comprimate, astfel încât să se minimizeze dimensiunea documentului pentru partajare. Realizați o captură de ecran, cu numele **comprimare.png,** pentru a dovedi acest lucru.  Inserați o imagine sugestivă pe fundalul catalogului. Realizați setarea necesară, astfel încât la imprimarea documentului să se tipărească și fundalul. Pentru a dovedi realizarea setării, salvați captura sub numele **imprimare.jpg**  Pe ultima pagină a catalogului  inserați o legătură către documentul **librarie.docx** sau **lista.docx** aflat în resursele date**.**  Salvați catalogul și în format **PDF**.  *Punctajul acordat pentru cerință include notarea utilizării elementelor de design și de cromatică, precum și a funcționalității elementelor componente.* | **28 de puncte** |
|  | *Pentru activitatea* ***Cartea preferată****, care se desfășoară la cercul de lectură, elevii îşi propun să creeze un formular.*  Titlul formularului va avea un format artistic de tip ***WordArt***.  Formularul va conține:  - un ***control de tip text,***  în care se va introduce numele elevului;  - un ***control de tip listă derulantă,***  din care se va alege numărul de cărți care vor fi aduse la cercul de lectură;  - 5 ***controale de tip check list***, pentru a bifa categoria/categoriile din care fac parte cărțile;  - un control de tip ***calendar,***  în care se va alege data la care se organizează activitatea.  Categoriile cărților vor fi alese dintre cele specificate în fișierul biblioteca.docx, din resurse.  Salvați formularul atât sub numele **formular.docx**, cât și sub numele **formular.htm.**  *Punctajul acordat pentru cerință include notarea creativității și a simțului artistic, a utilizării elementelor de design și de cromatică precum și funcționalitate.* | **8 puncte** |
|  | *Pentru promovarea lecturii în școală, elevii vor realiza un film,* utilizând numai elemente din folderul cu resurse. Inserați în film următoarele elemente:  - TITLUL: *ANUL CĂRȚII, ANUL LECTURII – ROMÂNIA CITEȘTE!*;  - AUTOR: *ID-ul concurentului*;  - informații despre ***3*** cărți.  Aplicați imaginilor și textului efecte personalizate. Pentru realizarea filmului puteți folosi fișierul **biblioteca.docx** și imaginile din folderul **carti** aflat în resursele date. Filmul va avea o durată de ***40-50*** de secunde.  Atașați la film și unul dintre fișierele **sunet1.mp3,** respectiv **sunet2.mp3**, existente în folderul cu resurse. Salvați filmul sub numele **citeste.wmv.**  *Punctajul acordat pentru cerință include notarea creativității și a simțului artistic, precum și a utilizării elementelor de design și de cromatică.* | **6 puncte** |
|  | *Pentru activitatea de premiere, doamna profesoară are nevoie de altfel de diplome.*  Creați o  diplomă, utilizând ca model fișierul **model3.jpg** aflat în resursele date. Salvați fișierul sub numele **diploma\_model.docx**.  -Imaginea din stânga sus va fi sigla creată anterior sau o imagine din resursele date, iar cealaltă imagine, chenarul, fundalul și formatarea sunt la alegerea voastră.  - Creați o listă de adrese, având coloanele ***premiul, nume, prenume, clasa***, în care inserați datele elevilor din fișierul **lista\_adrese.png.** Salvați lista de adrese cu numele **lista\_adrese**. Acceptați setările implicite. Realizați o captură de ecran, cu numele **elevi.png,** pentru a dovedi crearea listei de adrese.  - Folosind o facilitate a procesorului de texte **Word**, completați automat diplomele, utilizând ca sursă de date lista de adrese creată. Salvați fișierul cu numele **diplome.docx.**  *Punctajul acordat pentru cerință include notarea creativității și a simțului artistic, a utilizării elementelor de design și de cromatică precum și funcționalitate.* | **7 puncte** |