**Tema: ANUL CĂRȚII, ANUL LECTURII – ROMÂNIA CITEȘTE**

* Toate subiectele sunt obligatorii. Timpul de lucru efectiv alocat probei este de 4 ore.
* Punctajul maxim cumulat este de 100 de puncte, dintre care 20 de puncte sunt acordate pentru exprimarea creativității și a simțului artistic, utilizarea unor elemente de design și cromatică, mesajul transmis și funcționalitatea elementelor componente. Nu se acordă puncte din oficiu.

**Configurarea spațiului de lucru:**

*Creează pe Desktop un folder de lucru, având drept nume ID-ul tău, în care vei salva* ***toate*** *fișierele/folderele realizate de tine, conform cerințelor. Fișierele/folderele salvate în afara acestui folder NU vor fi evaluate/notate.*

*Notă: Toate resursele necesare sunt în folderul* ***OJTI\_2019\_TIC10\_resurse****, aflat pe Desktop.*

**Scenariu**

Lui Cărticel de mic îi plăceau cărțile. Până la 4 ani folosea cărțile ca suport pentru a ajunge pe ultimul raft şi a „coborî” bibelourile. Când acestea nu au mai existat, cărțile erau un izvor nesperat de spațiu pentru încercarea tuturor creioanelor şi a pixurilor care rezistau.

**Subiect**

Rezolvați cerințele de mai jos, având în vedere exprimarea creativității și a simțului artistic, utilizarea unor elemente de design și cromatică, mesajul transmis și funcționalitatea elementelor componente.

|  |  |  |
| --- | --- | --- |
| **Nr.**  **Crt.** | **Cerință** | **Punctaj** |
|  | *Cărticel, atunci când nu se afla în bibliotecă, desena peste tot.*  (Toate fișierele suport pentru această cerință se află în folderul ***1-Logo***.)  Utilizând aplicația ***Paint*** realizați fișierul ***logo.bmp*** care conține un logo reprezentativ pentru primul rând al cerinței 1, care să conțină titlul *Cărticel desenează biblioteca*, trei dintre imaginile din resurse şi care să aibă dimensiunea 450 X 250 pixeli.  *Punctajul acordat pentru cerința 1 are în vedere și exprimarea creativității, a simțului artistic, precum și utilizarea elementelor de design și cromatică.* | **14 puncte** |
|  | *Cărticel desenează cărțile*  (Toate fișierele suport pentru această cerință se află în folderul ***2-Creioane***.)  Creaţi fișierul ***carte\_colorata.docx*** şi inseraţi în acesta textul din fișierul ***ziceri.txt***, astfel încât să acopere în mod uniform foaia, păstrând alinierea la stânga şi fiecare „zicere” pe un singur rând.  Construiți 5 cercuri bicolore (un exemplu trunchiat se află în ***cercuri.png****)* şi utilizați 3 rânduri de câte 20 de cercuri bicolore pentru a acoperi întreaga pagină din fişierul ***carte\_colorata.docx***, ca în ***foaie.png,*** dar complet. Din respect pentru text, aduceți textul în fața cercurilor. | **8 puncte** |
|  | *Tatăl lui Cărticel avea o afacere cu cărți.*  (Toate fișierele suport pentru această cerință se află în folderul ***3-Carti***.)  Cărticel încerca să-l ajute … evident nu chiar dezinteresat! Domnul Cărturescu nu dorea ajutorul lui Cărticel, aşa că accesul la baza de date era restricționat. Cărticel a reușit să copieze o foaie din baza de cărți, dar s-a ales cu niște semne ciudate!  Copiaţi fişierul ***Carti.xlsx*** în folderul de lucru şi prelucraţi copia astfel:   * 1. Înlocuiți caracterul @ cu un spațiu, în fiecare dintre aparițiile sale în foaia ***Cărți***. Redenumiți foaia de calcul ***Foaie2*** cu numele ***Raport*** şi alegeți culoarea roșu pentru fila (tab) corespunzătoare. Realizați în această foaie un tabel pivot care să afișeze, pentru fiecare localitate, şi apoi pentru fiecare librărie, numărul total de cărți comandate. Verificați dacă totalul din Arad este 781!   2. Inserați într-o foaie de calcul nouă, cu numele **Diagrama**, o diagramă de tipul ***Coloană 3-D grupată***, care să conțină numărul de cărți comandate, pe localități şi librării, cu posibilitatea alegerii localității şi librăriei. Formatați diagrama având în vedere următoarele cerințe:  1. fiecare coloană să fie formatată astfel încât să conțină imaginile reprezentative ale orașelor corespunzătoare ***Arad.jpg, Tg-Jiu.jpg*** sau ***Bucuresti.jpg***; 2. cel puțin o coloană să afișeze, în exterior, cu galben pe fond roșu, pe un rând, orașul şi librăria, iar dedesubt numărul de cărți comandate; 3. suprafața diagramei să conțină pe fundal imaginea ***carti.jpg.*** | **14 puncte** |
|  | *Rețeaua lui Cărticel în casa bunicului*  (Toate fișierele suport pentru această cerință se află în folderul ***4-Reteaua***.)  Pe la 12 ani a descoperit o carte de rețele. Şi cum în casă nu mai era loc, a năvălit în casa bunicului spre a testa, pe acesta, noile cunoștințe.  În ***reteaua.png*** este schițată rețeaua planificată. Pe server funcționează un server http, un server DNS şi un server complet de e-mail pentru domeniul *casamea.ro* cu 8 utilizatori (eu, tu, el, ea, noi, voi, ei, ele). Pe *Tableta\_mea* există aplicațiile pentru senzorul de *Ușă deschisă/închisă*, pentru senzorul de gaz şi pentru senzorul de incendii. Legăturile cu cablu UTP sunt între dispozitive cu adresele IP din zona 192.168.0.1-100, iar dispozitivele mobile primesc adresele de pe serverul DHCP (în intervalul 192.168.0.101-192.168.0.150) situat pe routerul wireless *Netul\_Casei*.  Creați fișierul ***Raspuns\_retea.txt*** în care răspundeţi la următoarele întrebări, scriind numărul întrebării, urmat de răspunsul vostru; lăsaţi între răspunsuri câte un rând liber:   * 1. În fereastra de comandă a *Calculatorului\_vechi* s-a lansat o comandă, apoi s-a executat o operație cu mouse-ul în exteriorul ferestrei de comandă şi, apoi, în fereastra de comandă s-a repetat comanda precedentă. Rezultatul se află în ***retea\_1.jpg***. Care ar putea fi operația executată în exteriorul ferestrei de comandă?   2. În fișierul ***retea\_2.pdf*** se află informații culese din *Telefonul\_meu*. Care a fost conexiunea pentru accesarea paginii web?   3. În fișierul ***retea\_3\_1.jpg*** se află fereastra de configurare a clientului de e-mail de pe *Calculatorul\_nou*, iar în ***retea\_3\_2.jpg*** se află fereastra de compunere a clientului de e-mail. Descrieți configurarea e-mail-ului pe *Tableta\_mea* (completând cele 6 câmpuri pentru alt utilizator), astfel încât pe *Calculatorul\_nou* clientul de e-mail să primească de pe *Tableta\_mea* mesajul din ***retea\_3\_3.jpg***. | **8 puncte** |
|  | *Cărticel şi Clubul de lecturi*  (Toate fișierele suport pentru această cerință se află în folderul ***5-Club***.)  Realizați expunerea ***club.ppsx*** *a* clubului de lecturi formată din 3 diapozitive ținând cont că lui Cărticel îi plac temele cu text de culoare închisă, pe fundal de culoare deschisă.  Diapozitivul 1 conține numai titlul *Clubul de lecturi* și subtitlul *Ceașca de lectură*.  Diapozitivul 2 conține activitățile clubului din lunile în care se desfășoară acestea. Modelul se află în ***Diapozitiv\_2.jpg***. Fiecare cerc reprezintă literatura dintr-o țară. Inserați în aceste cercuri câte o imagine corespunzătoare din resurse pentru fiecare ţară. Aplicați un efect asupra imaginilor,  astfel încât, la fiecare click pe imaginea din partea centrală, aceasta să se interschimbe cu cea aflată pe aceeași verticală cu ea.  Diapozitivul 3 va avea subtitlul *Cărticel citește* și va conține o secvență de animație pentru deschiderea unei cărți. Modelul de copertă este în ***coperta\_f.jpg***. Deschiderea cărții începe la click pe copertă. Modelul pentru spatele copertei este în ***coperta\_s.jpg***.  După diapozitivul 3 urmează diapozitivul 1, iar trecerea de la diapozitivul 1 la diapozitivul 2, de la diapozitivul 2 la diapozitivul 3 şi de la diapozitivul 3 la diapozitivul 1 se face cu o tranziție de atenuare, numai după click pe butonul săgeată, situat în dreapta sus, a fiecărui diapozitiv.  *Punctajul acordat pentru cerința 5 are în vedere și exprimarea creativității, a simțului artistic, precum și utilizarea elementelor de design și cromatică.* | **21 de puncte** |
|  | *Cărticel a citit 101 de cărți.*  (Toate fișierele suport pentru această cerință se află în folderul ***6-101***.)  Copiaţi fișierul ***101\_carti.xlsx*** în folderul de lucru şi prelucraţi copia astfel:   * 1. Titlurile unor cărți au fost amestecate, din greșeală, cu cifre. Eliminați cifrele din titluri.   2. Separați automat numele autorilor de țara natală. Extrageți numele autorilor în coloana ***Autor*** și numele țării în coloana ***Țara***. Dacă nu utilizați o funcţie pentru rezolvarea cerinței, salvați în fişierul ***62.docx*** imaginea/imaginile care să prezinte modul în care ați rezolvat extragerea.   3. Pentru primii 5 scriitori creați mesajul ***scriitor \_\_*** înlocuind \_\_ cu numele țării scriitorului, mesaj care se va deschide la selectarea celulei sau la atingerea ei cu mouse-ul.   4. Realizați un sistem de rating al cărților. În coloana G realizați o listă din care se poate alege numărul de stele acordate unei cărți. La selectarea unei valori cuprinse între 1 și 5 din coloana G, în coloana H același număr de steluțe trebuie să-și schimbe culoarea. Un exemplu se află în ***4.png***.   5. Calculați câte cărți au fost scrise în perioada 1859-1944, câte în perioada 1945‑1990, câte din 1991 până în prezent, în fiecare țară. Realizați un grafic, în foaia ***Grafic***, care să prezinte în mod dinamic numărul de cărți apărute, în aceste perioade, în Franța, Anglia, S.U.A. sau România. La selectarea unei țări se va afișa numărul de cărți apărute în perioadele numite mai sus. Numărul cărților va fi exemplificat prin pictograma ***carte.jpg***. Un exemplu de realizare se află în ***44.png***. | **16 puncte** |
|  | *Cărticel scrie o carte*  (Toate fișierele suport pentru această cerință se află în folderul ***7-Carte***.)  Înainte de a fi nevoit să devină biciclist, Cărticel a început să scrie o carte. Între două lecturi (nesuplimentare) încă mai scrie la ea.  Construiți un fișier ***cartea\_care\_se\_scrie\_singura.html*** şi prelucraţi-l astfel:   * 1. Realizaţi setările necesare, astfel încât să aibă următoarele specificații: titlu: *Cartea care se scrie singură*; zona 1 neformatată; zona header cu fundal la alegere, aliniere text centru, font 35px culoare la alegere; zona nav aliniată la stânga, lăţime 30%, înălțime 300px, fundal la alegere; zona articol în continuarea zonei nav, lăţime 70%, fundal la alegere, înălțime 300px; zona subsol cu fundal la alegere, aliniere text centru, culoare font la alegere.   2. În Zona 1 se scrie, cu header 2, *Cărticel*, apoi, în două paragrafe consecutive, *ceva remarcabil despre Cărticel*, respectiv, *titlul cărții lui Cărticel*. În zona header, cu header 2, se scrie *Capitolele*. În zona nav se află 3 legături, cu titlurile *Date biografice*, *Copilăria*, respectiv *Adolescența*, fiecare conducând la câte o pagină diferită care se deschide în zona articol.   3. Completează secțiunea de sus a paginii cu ceva ce îţi imaginezi tu despre *Cărticel*. Înlocuiește subsolul cu textul *Cărticel*, urmat de un câmp cu alegere din listă a unuia dintre termenii „citește”, „citea”, „citii”, „a citit”, „va fi citit”.   Textul de afișat pentru *Date biografice* se află în ***7.txt***, iar pentru a realiza paginile *Copilăria* și *Adolescența* veți utiliza imagini din folderul ***7-Carte***.  *Punctajul acordat pentru cerința 7 are în vedere și utilizarea elementelor de design și cromatică, precum și funcționalitatea elementelor componente.* | **19 puncte** |

|  |  |  |
| --- | --- | --- |
| **Cerința** | **Resurse în *OJTI\_2019\_TIC10\_resurse*** | **Fișiere așteptate** |
| 1 | 1-Logo (5 fișiere) | ***logo.bmp*** |
| 2 | 2-Creioane (3 fișiere) | ***carte\_colorata.docx*** |
| 3 | 3-Carti (5 fișiere) | ***Carti.xlsx*** |
| 4 | 4-Reteaua (6 fișiere) | ***Raspuns\_retea.txt*** |
| 5 | 5-Club (13 fișiere) | ***club.pptx*** |
| 6 | 6-101 (4 fișiere) | ***101\_carti.xlsx, 62.docx*** |
| 7 | 7-Carte (2 fișiere) | ***cartea\_care\_se\_scrie\_singura.html*** |