**Tema: ANUL CĂRȚII, ANUL LECTURII – ROMÂNIA CITEȘTE**

* Toate subiectele sunt obligatorii. Timpul de lucru efectiv alocat probei este de 4 ore.
* Punctajul maxim cumulat este de 100 de puncte, dintre care 20 de puncte sunt acordate pentru exprimarea creativității și a simțului artistic, utilizarea unor elemente de design și cromatică, mesajul transmis și funcționalitatea elementelor componente. Nu se acordă puncte din oficiu.

**Configurarea spațiului de lucru:**

*Creează pe Desktop un folder de lucru, având drept nume ID-ul tău, în care vei salva* ***toate*** *fișierele/folderele realizate de tine, conform cerințelor. Fișierele/folderele salvate în afara acestui folder NU vor fi evaluate/notate.*

*Notă: toate resursele necesare sunt în folderul* ***OJTI\_2019\_TIC11\_resurse****, aflat pe Desktop.*

**Scenariu**

În cadrul campaniei „*România citește*”, fundația *OTI Accent* derulează activități specifice care au drept scop promovarea lecturii în școli. Elevii sunt invitați să participe la activități, iar acestea se vor încheia cu realizarea unui proiect cu tema „*Epoca marilor clasici*”.

**Subiect**

Rezolvați cerințele de mai jos, având în vedere exprimarea creativității și a simțului artistic, utilizarea unor elemente de design și cromatică, mesajul transmis și funcționalitatea elementelor componente.

|  |  |  |
| --- | --- | --- |
| **Nr.**  **crt.** | **Cerință** | **Punctaj** |
| **1.** | ***Organizarea informațiilor***  Pentru a veni în sprijinul organizatorilor, creați un folder cu numele *Capturi* în folderul de lucru, în care plasați capturi de ecran conform cerințelor de mai jos.  **1.1.** Efectuați următoarele operații utilizând comenzi specifice în linia de comandă *Command Prompt*:   * afișați structura listei de foldere și subfoldere existente pe desktop; * afișați lista de foldere și fișiere din folderul *Autori* existent în *OJTI\_2019\_TIC11\_resurse*; * redenumiți fișierul *OTI\_2019.docx* din folderul *Autori* în *OTI\_JUDET\_2019.docx;* * creați un folder cu numele *Comenzi* în folderul de lucru.   În folderul *Capturi,* salvați într-un fișier cu numele *cmd.docx*,  capturi de ecran care să conțină comenzile pentru rezolvarea acestor cerințe.  **1.2.** Realizați o setare astfel încât să NU primiți nicio notificare pe contul de utilizator la care sunteți logat. Salvați captura ferestrei în care este vizibilă setarea realizată, într-un fișier cu numele *notificare.docx* în folderul *Capturi*. | **5 puncte** |
| **2.** | ***Sigla***  În cadrul campaniei s-a lansat concursul de creare a siglei „*România citește!*”. Participați la acest concurs și realizați în aplicația *Paint* sigla campaniei. Aceasta va conține:   * titlul concursului;  * cel puțin trei elemente, construite din forme predefinite, care să ilustreze tema campaniei; * culori pentru umplere și contur, la alegere.   Un exemplu de realizare este prezentat în imaginea alăturată, dar sigla nu va fi reprodusă după acest exemplu.  Salvați sigla obținută într-un fișier cu numele *sigla\_concurs.jpg* în folderul de lucru.  *Punctajul acordat pentru cerința 2. include notarea elementelor de design și cromatică, a creativității și simțului artistic, precum și a mesajului transmis.* | **6 puncte** |
| **3.** | **3.1. *Înscriere***  În vederea participării la campania „*România citește*”, trebuie completat un formular de înscriere.  Utilizând aplicația *Microsoft Word*, realizați acest formular într-un document salvat cu numele *formular.docm*, având structura asemănătoare cu cea din figura următoare (cromatica și design-ul rămân la alegerea voastră). | **16 puncte** |
|  | Utilizați:   * *cinci elemente de tip etichetă* pentru *ID; Clasă; Școală, Localitate, Județ; Rolul în proiect; Calitate;* * *trei casete text* pentru introducerea ID-ului, a clasei și a informațiilor legate de școala, localitatea și județul unde se desfășoară activitatea; * *două casete de selectare –* pentru a preciza rolul în proiect: *Organizator* și/sau *Participant*; * *două butoane de opțiuni**–* indicând calitatea de *Cadru didactic* sau *Elev*; * *o listă derulantă (combo box)* care să permită alegerea autorului preferatdintr-o listă predefinită cu patru autori: *Ion Luca Caragiale, Mihai Eminescu, Ion Creangă și Ioan Slavici*; * *două butoane de comandă: ÎNSCRIERE –* pentru transmitereși *Stergere date –* pentru ștergerea datelor introduse în formular; realizați setările pentru ca acționarea butonului de ștergere să aibă efectul precizat.   Completați formularul astfel: cele trei casete text, în ordine, cu datele următoare: ID-ul dumneavoastră de concurs, *11,* respectiv *Colegiul Național, Arad, Arad,* setați opțiunile*Participant,* respectiv *Elev* și apoi alegeți din lista derulantă autorul preferat.  Protejați formularul astfel încât să fie posibilă completarea lui necondiționată, iar modificarea acestuia să fie posibilă doar cu parola „*oti2019*”.  *Punctajul acordat pentru cerința 3.1. include notarea elementelor de design și cromatică, precum și a funcționalității elementelor componente.* |  |
| **3.2.** ***Ecusoane***  Participanților la campanie li se vor înmâna ecusoane, pentru a putea fi recunoscuți mai ușor.  În fișierul *participanti.docx* din folderul *OJTI\_2019\_TIC11\_resurse*, definiți trei tabulatori astfel: la 4 cm – centru, la 7 cm – centru și la 10 cm – implicit. Folosiți acești tabulatori pentru a alinia textele corespunzătoare pentru *Rol*, *Calitate* și *Localitate* din întregul document. Salvați documentul obținut în această etapă intermediară sub numele *participanti\_tab.docx*. Pe baza datelor aliniate, creați automat tabelul corespunzător acestor date, pe care îl salvați cu numele *participanti\_tabel.docx*. O imagine a tabelului pe care ar trebui să-l obțineți o aveți în fișierul *tabel.jpg* din folderul de resurse.  Pe baza datelor din tabelul creat, realizați ecusoane pentru toți participanții, astfel:   * Încadrați toate ecusoanele pe o singură pagină și formatați-le artistic utilizând nuanțe în ton cu cele din formularul de înscriere. * În colțul din stânga sus al fiecărui ecuson, introduceți un câmp tip linie de salut cu textul „**ROMÂNIA CITEŞTE!**”, iar în colțul opus introduceți sigla creată în fișierul *sigla\_concurs.jpg* sau pe cea din fișierul *sigla.jpg* din folderul de resurse, redimensionată corespunzător și fără fundal. * Realizați setarea astfel încât dacă un participant nu are completat câmpul *Rol* în tabelul *participanti\_tabel.docx,* pe ecuson acesta să se completeze automat cu INVITAT. Salvați o captură a ferestrei în care să fie vizibilă setarea realizată, într-un fișier cu numele *rol.png*. * Ecusoanele vor fi ordonate crescător după câmpul *Rol,* apoi crescător după *Nume și prenume*.   Salvați documentul înainte de finalizare, sub numele *ecusoane\_ante.docx*, astfel încât să fie vizibile toate câmpurile introduse (asemănător imaginii din fișierul *ecusoane.jpg* din folderul de resurse), precum și după finalizare, sub numele *ecusoane.docx.*  *Punctajul acordat pentru cerința 3.2. include notarea funcționalității elementelor componente, precum și a elementelor de design și cromatică.* |
| **4.** | ***Cursa mascotelor***  Pentru elevii implicați în activitățile desfășurate, se organizează un concurs care să le ofere posibilitatea de a câștiga o mascotă. Pentru aceasta trebuie să participe și să câștige jocul CURSA MASCOTELOR.  Realizați acest joc în *PowerPoint*, utilizând resurse din folderele *Imagini\_carti* și *Imagini\_mascote*, conform precizărilor de mai jos.   * Primul diapozitiv va cuprinde elemente de identificare a campaniei, a jocului și a jucătorului, fără să poată fi modificat în vizualizare normală. Va conține obligatoriu o casetă text (CURSA MASCOTELOR), sigla proiectului (realizată de voi sau cea existentă în resurse) și *substituenți pentru două casete text* („*Nume jucător:*”, respectiv: „*Prenume jucător:*”). Textul pentru cei doi substituenți va fi formatat astfel: aliniere la stânga, font ArialNarrow, dimensiune 36 și culoare dată de codul #00B0F0. Acest diapozitiv nu va apărea la expunere, iar numele și prenumele jucătorului NU vor fi completate!   Un exemplu de realizare, în vizualizare normală, aveți în imaginea alăturată.   * Jocul se va desfășura într-o cameră plină cu cărți, în care se află mai multe mascote (minimum 5), puse pe șotii și care răscolesc tot ce le stă în cale! Realizați acest decor, pe care să-l puteți utiliza în continuare la desfășurarea jocului și care să nu poată fi modificat în vizualizare normală. La intrarea în cameră (în joc), decorul va conține două butoane: * START JOC pentru pornirea jocului; * DESPRE JOC… pentru afișarea instrucțiunilor referitoare la joc: „*Pentru a câștiga trebuie să prinzi o mascotă în 15 secunde. Ai la dispoziție 3 încercări. Clic pe START JOC pentru a începe. Succes!*"   Mascotele nu pot fi prinse înainte de START JOC! Un exemplu de realizare aveți în imaginile alăturate.   * La activarea butonului START JOC, cele două butoane menționate anterior dispar, se declanșează un cronometru care afișează timpul rămas (la secundă) și începe agitația: mascotele se rostogolesc, se cațără, aleargă și țopăie, în toate direcțiile, toate în același timp (sunt în continuă mișcare). Pentru a câștiga, trebuie prinsă o mascotă, în maximum 15 secunde de la START JOC.   La prinderea unei mascote, celelalte dispar din decor și se afișează mesajul „*Ai câștigat. Felicitări! Primești ca premiu o mascotă! Stop joc (clic aici)*” și se încheie jocul.  Dacă au trecut 15 secunde fără a prinde vreo mascotă și nu s-au epuizat cele 3 încercări, se afișează mesajul „*Mai ai dreptul la ... încercări! (clic aici)*” și se reia jocul; dacă s-au epuizat toate cele 3 încercări se afișează mesajul „*Ai rămas fără mascotă! Stop joc (clic aici)*” și se încheie jocul.  Salvați prezentarea cu numele *Cursa mascotelor* în folderul de lucru.  *Punctajul acordat pentru cerința 4. include notarea creativității și a simțului artistic, precum și a funcționalității elementelor componente.* | **16 puncte** |
| **5.** | ***Chestionar cititori***  Pentru un număr de 75 de elevi participanți la activitățile derulate în cadrul campaniei „*România citește*”, a fost aplicat un chestionar cu privire la cunoașterea datelor biografice ale unor autori din epoca marilor clasici. Răspunsurile acestora au fost centralizate în registrul de lucru *chestionar.xlsx*, iar următoarele cerințe se vor realiza în acest fișier.  **5.1.** Inserați în foaia de calcul *Grafic-1,* în celula *L1* o formulă care va returna eticheta foii de calcul și adresa domeniului de celule ce conține datele aplicării chestionarului. Copiați formula în domeniul de celule *L2:L4,* astfel încât să se actualizeze automat adresa fiecărui domeniu: Răspunsuri corecte, Răspunsuri incorecte, respectiv Răspunsuri nevalidate.  Un exemplu de afișare este prezentat în imaginea alăturată. | **17 puncte** |
| **5.2.** Inserați în foaia de calcul *Grafic-1,* în celula M4 un *Control formular* de tip *Casetă combo,* având ca zonă de intrare domeniul *$K$1:$K$4*, care la alegerea unui element din listă să afișeze în celula *M1* indexul rândului corespunzător elementului selectat. În celula *M2* inserați o formulă care să returneze conținutul elementului selectat din listă.  În imaginea alăturată sunt prezentate exemple de afișare.  *Punctajul acordat pentru cerința 5.2. include notarea funcționalității elementelor componente.* |
| **5.3.** Inserați în foaia de calcul *Grafic-1* o diagramă de tip *coloană*, în care reprezentați numărul de *Răspunsuri corecte* în funcție de *Data aplicării chestionarului,* reprezentare realizată în raport cu numărul total de elevi chestionați, respectiv 75. Seriile vor fi reprezentate în diagramă cu verde (Răspunsuri corecte), respectiv cu gri (Numărul total de elevi) și se vor suprapune. Diagrama va afișa procentul pentru numărul de răspunsuri corecte. Formatați diagrama astfel:   * valorile axei verticale să fie în partea dreaptă, valoarea minimă și cea maximă pe axa verticală să fie 0, respectiv 75, iar diferența între valorile afișate pe axa verticală de maximum 5 unități; * fundalul suprafeței reprezentării grafice și suprafața diagramei să fie de culori diferite, la alegere; * titlul diagramei să fie “*Procent răspunsuri corecte*”; * liniile de grilă majore să fie de tip linie întreruptă.   Un exemplu de afișare este prezentat în fișierul *diagrama.png*.  *Punctajul acordat pentru cerința 5.3. include notarea elementelor de design și cromatică.* |
| **5.4.** Inserați în foaia de calcul *Scenariu-2*, în domeniul de celule *B11:B13*, câte o referință directă la fiecare dintre valorile corespunzătoare totalurilor răspunsurilor, apoi calculați suma acestora în celula *B14*. |
| **5.5.** Creați în foaia de calcul *Scenariu-2,* trei scenarii care să respecte următoarele: primul va fi denumit *scenariu\_1* și va conține valorile curente din domeniul de celule *B11:B13*, al doilea va fi denumit *scenariu\_2* și va conține valorile pentru celulele care se vor modifica în urma aplicării chestionarului 2, respectiv *B11=479, B12=32, B13=14*, iar al treilea va fi denumit *scenariu\_3* și va conține valorile pentru celulele care se vor modifica în urma aplicării chestionarului 3, respectiv *B11=509, B12=10, B13=6*. Introduceți pentru fiecare scenariu câte un comentariu de tipul *„Scenariu creat pentru chestionarul….”*, particularizând cu numărul chestionarului aplicat (de exemplu: curent, 2 și 3). Afișați un rezumat al scenariilor realizate pentru a compara valorile răspunsurilor corecte, incorecte și nevalidate. Un exemplu de afișare a rezumatului pentru cele trei scenarii este prezentat în imaginea alăturată.  Creați un rezumat de tip raport *PivotTable* pentru scenariu care va afișa conținutul celulelor *B11, B12* și *B13* corespunzător celor trei scenarii. Un exemplu de afișare a rezumatului de tip raport este prezentat în imaginea alăturată. |
| **6.** | ***Biblioteca „StartOTI”***  În școala noastră s-a realizat inventarierea cărților și înregistrarea cititorilor în tabelele *Carti, Autori, Cititori* și *Imprumuturi* din baza de date a bibliotecii *startOTI.accdb*. Pentru a veni în sprijinul gestionării eficiente a cărților, realizați următoarele cerințe.  **6.1.** Creați o interogare cu numele *Tip\_publicatie* care va afișa autorul din tabela *Carti* și va determina și afișa numărul tipurilor de publicații ale fiecărui autor, precum și data la care a apărut ultima publicație pentru fiecare dintre autori, sortate crescător după autor. Numele câmpurilor vor fi afișate după modelul din imaginea alăturată, obținută după rularea interogării. | **16 puncte** |
| **6.2.** Creați o interogare cu numele *Perioada* care va afișa, într-un câmp calculat, numărul de ani de la data apariției fiecărei publicații. Noul câmp se va denumi *Ani*, iar rezultatul obținut va fi afișat fără zecimale. În imaginea alăturată este prezentat numărul de ani obținut după rularea interogării, pentru primele 5 titluri. |
| **6.3.** Creați o interogare cu numele *Depasire* care va afișa toate câmpurile tabelei *Imprumuturi* și un nou câmp cu denumirea *Nr\_saptamani,* în care se va afișa textul „*in termen*”, dacă numărul de săptămâni de la data împrumutului și până la restituirea cărții împrumutate este mai mic decât patru, iar în caz contrar se va afișa textul *„perioada depasita”*. În imaginea de mai jos este prezentat rezultatul obținut după rularea interogării.  . |
| **6.4.** Creați un formular cu numele *Carti* și introduceți, în antet – textul *Biblioteca StartOTI* și sigla creată de voi (sau cea din folderul de resurse), în subsol data și ora, iar în zona de detaliere câmpurile tabelei *Carti*. Inserați trei butoane *Depasire, Perioada*, respectiv *Tip\_publicatie* care vor deschide, la clic pe buton, interogarea cu numele butonului și formatați formularul astfel încât să aibă un aspect cât mai plăcut.  În fișierul *formular.jpg* este prezentat un exemplu de formular.  *Punctajul acordat pentru cerința 6.4. include notarea elementelor de design și cromatică, precum și notarea funcționalității elementelor componente.* |
| **7.** | ***Epoca marilor clasici***  Activitățile derulate în cadrul campaniei „*România citește*” sunt încheiate cu realizarea  unui site cu numele *Epoca marilor clasici*. Toate resursele vor fi salvate într-un folder cu numele site-ului, în folderul de lucru.   |  |  |  | | --- | --- | --- | | **1** | | | | **2** | **3** | **4** |   Structura pe baza căreia veți realiza pagina de pornire *acasa.html* conține patru zone corespunzătoare imaginii alăturate, astfel:  *- Zona 1* va conține sigla creată de voi la punctul 2 (sau cea din folderul de resurse), titlul proiectului *Epoca marilor clasici* și textul *Proiect derulat în cadrul campaniei* ”*România citește!*” care se va derula continuu, de la stânga la dreapta.  *- Zona 2* va conține un meniu cu cinci opțiuni: *Acasă, Mihai Eminescu, Ion Creangă, Ion Luca Caragiale* și *Ioan Slavici*, cu legături către paginile aferente fiecărei opțiuni, pagini ce se vor deschide într-o fereastră nouă.  Link-urile vizitate din meniu își vor schimba culoarea textului și se vor încadra cu un contur de culoare roșie cu linie continuă. Un exemplu de realizare este prezentat în imaginea alăturată.  Sub meniu creați o galerie de imagini cu cei patru autori din meniu utilizând, la alegere, imagini din folderul *Clasici,* astfel: inițial vor fi afișate două imagini cu doi dintre autori la alegere, iar la poziționarea cursorului mouse-ului pe fiecare imagine va apărea imaginea unui alt autor.  *- Zona 3* va conține o secțiune cu informații de tip text din fișierul *info\_start.docx* și textul *„Romania\_citeste©oti2019. Toate drepturile rezervate”.*  *- Zona 4* va conține secțiunea „*Aleea scriitorilor:”* în care veți insera două imagini din folderul *Opere*, la alegere, și câte un text cu trimitere *„vezi mai mult>”* fiecare deschizând, într-o fereastră nouă, câte o pagină cu informații suplimentare aferente autorului, pe care le preluați din fișierul *aleea\_scriitorilor.docx*. Un exemplu pentru pagina de pornire *acasa*.*html* este prezentat în imaginea de mai jos:    Celepatru pagini web menționate mai sus, *Mihai Eminescu.html, Ion Creanga.html, Ion Luca Caragiale.html, Ioan Slavici.html,* aferente autorilor din meniu, au în vedere:  Fiecare pagină va conține câte o imagine cu autorul corespunzător pe care o veți prelua din folderul *Clasici* și o zonă de text ce va conține o secvență din publicațiile autorului pe care o veți prelua din fișierul *fragmente.docx.* Sub imagine va exista o zonă având culoare de fundal diferită de culoarea paginii, ce va conține informații despre autor pe care le veți prelua din fișierul *biografie.docx.* O secvență din pagina *Mihai Eminescu.html* este prezentată în exemplul din imaginea alăturată.  *Punctajul acordat pentru cerința 7. include notarea elementelor de design și cromatică, a mesajului transmis, a creativității și simțului artistic, precum și a funcționalității elementelor componente.* | **24 de puncte** |